

Arweiniad ar Gynllunio a Chyrraedd Nodau

* Ble ydw i'n dechrau?
* Sut rwyf yn gwneud cynlluniau a nodau?
* Sut rwyf yn ailosod fy ysgogwyr?

Bydd staff Abertawe'n Gweithio yn eich arwain i'r cyfeiriad iawn i gael gwasanaethau mentora un i un am ddim gyda'n staff neu gyfle i ymuno ag unigolion eraill ar lwybr tebyg i'ch un chi.

Gall Abertawe'n Gweithio ddefnyddio cynlluniau datblygu gyda chi i fapio'ch taith. Gall AG eich helpu i gynllunio pob cam tuag at ddatblygu'ch gyrfa, bodloni'ch amcanion a chael a chadw'ch swydd ddelfrydol.

Eich anghenion chi fydd ffocws y berthynas fentora hon. ANELWCH YN UCHEL gan y byddwn yn gwneud y gorau y gallwn i'ch cefnogi chi os ydych chi'n dangos eich bod yn ymroddedig.

Bydd y mentor yn gofyn i chi ystyried nodau eich gyrfa; gallai'r rhain fod yn rhai tymor hir a thymor byr, ond dylent bob amser fod yn rhai CAMPUS:

**C**yraeddadwy

**A**mserol

**M**esuradwy

**P**enodol

**U**chelgeisiol

**S**ynhwyrol(G T Doran, 1981)

Unwaith eich bod wedi gosod eich nodau tymor hir a thymor byr, bydd eich mentor yn gweithio gyda chi i lunio cynllun gweithredu. Weithiau nid yw pobl 100% yn siŵr o'r hyn maen nhw am ei wneud a gallwn eich cefnogi drwy hyn drwy ddeall eich gwerthoedd.

**Cynllunio ar gyfer Gweithredu**

Bydd angen cefnogaeth ar rai o gyfranogwyr Abertawe'n Gweithio gyda:

|  |  |
| --- | --- |
| Gofal plant | Problemau ariannol |
| Diffyg cymwysterau addas | Iechyd meddwl neu gorfforol gwael |
| Cludiant | Diffyg profiad gwaith |
| Euogfarnau blaenorol | Problemau camddefnyddio sylweddau |
|  |  |

Bydd yn cymryd ymroddiad ar eich rhan chi i gyrraedd eich nodau. Bydd angen i chi nodi'ch cryfderau a'ch gwendidau er mwyn symud ymlaen â'ch gyrfa. Drwy drafodaethau agored a gonest â ni, byddwn yn gallu'ch helpu chi i ddod o hyd i'ch cryfderau a goresgyn eich gwendidau.

Gall Abertawe'n Gweithio hefyd helpu drwy wneud cais am arian ar eich rhan a'ch cysylltu â chefnogaeth am ddim a ddarperir yn barod gan sefydliadau partner lleol.



Facebook: Abertawe'n Gweithio - Swansea Working

Twitter: @AbertaweWorking

Ffôn 01792 578632